**Saistošo noteikumu "Par Liepājas valstspilsētas**

**pašvaldības budžetu 2023.gadam"**

**PASKAIDROJUMA RAKSTS**

|  |  |
| --- | --- |
| Paskaidrojumu raksta sadaļas | Informācija |
| 1. Projekta nepieciešamības pamatojums | Lēmums nepieciešams, lai apstiprinātu Liepājas valstspilsētas pašvaldības budžetu 2023.gadam saskaņā ar likumiem "Par pašvaldībām", "Par pašvaldību budžetiem", "Par budžetu un finanšu vadību" un Valsts un pašvaldību institūciju amatpersonu un darbinieku atlīdzības likumu. |
| 2. Īss projekta satura izklāsts | Budžeta projekts 2023.gadam tiek virzīts apstiprināšanai pirms līdzekļu atlikuma uz gada sākumu precizēšanas, tādēļ tajā iekļauti visa gada izdevumi institūciju uzturēšanai un pamatdarbības nodrošināšanai, bet attīstības projektiem un pasākumiem finansējums nodrošināts daļēji, izvērtējot Liepājas valstspilsētas un Dienvidkurzemes novada attīstības programmas 2022.-2027.gadam pielikumu "Liepājas valstspilsētas rīcības un investīciju plāns" 2023.gadam noteikto darbību un projektu prioritāti un nepieciešamo finansējumu 1.ceturksnim.  Budžeta projektā 2023.gadam nodrošināts finansējums:   * pedagoģisko darbinieku atalgojuma palielināšanai saskaņā ar Ministru kabineta 2021.gada 6.jūlija grozījumiem noteikumos Nr.445 "Pedagogu darba samaksas noteikumi"; * darba samaksas fonda palielinājumam budžeta institūcijām un kapitālsabiedrībām; * energoresursu izdevumu sadārdzinājumam 25% apmērā; * infrastruktūras uzturēšanai jaunajā Futbola hallē; * ēdināšanas maksas atvieglojumiem pirmsskolas izglītības iestādēs, pamatojoties uz Liepājas pilsētas domes saistošajiem noteikumiem Nr.13; * pašvaldības līdzfinansējums par bērnu ēdināšanu pirmsskolas izglītības iestādēs Liepājā deklarētiem bērniem, kuri deklarēti no 01.09.2022.-31.12.2022. un no 01.01.2023.-31.05.2023; * vispārējo Dziesmu un Deju svētku sagatavošanas darbiem. |
| 3. Informācija par plānoto projekta ietekmi uz pašvaldības budžetu | 2023.gada pamatbudžeta izdevumi kopā ar finansēšanas daļu tiek plānoti 128 529 726 *euro* apmērā, t. sk.:   * valsts budžets - 30 832 234 *euro*; * pašvaldības pamatbudžets - 88 804 768 euro, t. sk. aizdevumu atmaksa - 4 018 274 *euro*, ieguldījums kapitālsabiedrību pamatkapitālā - 3 060 507 *euro*; * maksas pakalpojumi un citi pašu ieņēmumi - 8 892 724 *euro*.   Izdevumi tiks nodrošināti:   * no plānotajiem ieņēmumiem - 102 851 580 *euro*; * no līdzekļu atlikuma uz gada sākumu - 13 338 180 *euro*; * no kredītresursu piesaistes - 12 339 966 *euro*.   Ziedojumu un dāvinājumu budžetā ieņēmumi un izdevumi tiek plānoti 14 009 *euro* apmērā. |
| 4. Informācija par plānoto projekta ietekmi uz uzņēmējdarbības vidi pašvaldības teritorijā | Budžeta prioritātes nākamajam gadam tiek noteiktas, ņemot vērā ekonomisko situāciju valstī, plānotos valsts mēroga pasākumus ar pašvaldības dalību, kā arī Liepājas valstspilsētas un Dienvidkurzemes novada attīstības programmu 2022.-2027.gadam un Liepājas valstspilsētas politiskās vadlīnijas 2021.-2025.gadam. |
| 5. Informācija par administratīvajām procedūrām | Saistošie noteikumi tiks nosūtīti informācijai Vides aizsardzības un reģionālās attīstības ministrijai un tiks publicēti oficiālajā izdevumā "Latvijas Vēstnesis" un Liepājas valstspilsētas pašvaldības tīmekļvietnē [www.liepaja.lv](http://www.liepaja.lv). |
| 6. Informācija par konsultācijām ar privātpersonām | Nav notikušas. |

Domes priekšsēdētājs  Gunārs Ansiņš